text: Dyre cykler stjålet 
  20 oktober 2015 kl. 13.22
  Cykel til en værdi af 65.000 kr. er blevet stjålet i Varde 
  Indbrudstyve vidste måske hvad de gik efter, da de brød ind i en garage på Sletten i Varde natten til i dag tirsdag.
  I hvert fald har de fået fingre i to meget dyre cykler. En af dem har en værdi af 65.000 kr. Den anden en værdi af 17.000 kr.
  Desuden stjal tyven - eller tyvene - en bærbar computer, og en cykelcomputer.
  Den meget dyre cykel er en Specialized S-Works, sort med hvid skrift, hvidt styr og hvid saddel. Se fotoet.
  Den knap så dyre cykel er rød og af mærket Scott.
  Ser du disse cykler, så ring til politiet på 114.
  